
Cyflwyniad (o Lawlyfr PDPA t. 39-44)
Mae pontio’n rhan allweddol o fodel PDPA ar gyfer trawsnewid arfer ac mae’n digwydd ar adegau a ddewisir yn ofalus yn yr amserlen. Treialwyd y model a’i werthuso’n drylwyr iawn ac fe’i cyd-grëwyd â chydweithwyr o Ysgolion Arweiniol.
Pontio yw un ffordd o gysylltu theori ac ymarfer. Mae’n cynnwys y darpar athro, yr athro sy’n ymarfer a Thiwtor y Brifysgol (Cwricwlwm/Proffesiynol) mewn tri chyfnod ymarfer, gyda chyfnod o adfyfyrio ac adolygu yn dilyn pob un.

Dangosir y broses hon yn y diagram isod:

Gellir addasu’r cyfnodau hyn ar gyfer gwahanol gyd-destunau, ond yn fras maent yn cynnwys:

· Cwrdd â’r syniadau naill ai yn y brifysgol, yr ysgol neu’r gymuned a chynllunio ar gyfer profion;

+ Meddwl am ymchwil – beth sydd wedi ei ysgrifennu am y maes hwn?

· Profi’r syniadau ar lawr dosbarth;

+ Meddwl ac adfyfyrio – beth a ddysgwyd am gryfderau a heriau'r cyfnod profi?

· Rhannu’r syniadau mewn cyd-destun proffesiynol â chyfoedion a’r gymuned ymarfer dysgu;

+ Meddwl a gwerthuso – sut y caiff arfer personol ei drawsnewid er gwell?

Wrth i ddarpar athrawon ymwneud â’r broses gylchol hon a chael cymorth wrth bennu targedau personol i’w datblygu, caiff eu harfer dysgu ac addysgu ei drawsnewid ac fe’u hanogir i fynd yn gyfranwyr i’r proffesiwn addysgu sy’n ymholi.

Pan fo darpar athrawon yn gweithio mewn ysgol, maent yn cael eu goruchwylio gan yr athro dosbarth/ athrawes ddosbarth bob amser. Mae hi’n ofynnol ar ddarpar athrawon, fel rhan o’u profiad, i werthuso arfer ystafell ddosbarth. Weithiau, gall hyn olygu gwerthusiad ysgrifenedig neu asesu gwaith y plant, a gall hefyd olygu gofyn i staff a phlant am eu barn. Nid yw’r gweithgareddau yma yn wahanol i arfer ystafell ddosbarth arferol.
Beth sy’n sicrhau pontio llwyddiannus?
O’r gweithgarwch treialu, nodir rhai pwyntiau allweddol sy’n gysylltiedig â phontio llwyddiannus yn y tabl canlynol:


Sut mae diwrnodau PROFI pontio Blwyddyn 1 yn cefnogi'r dysgu sy'n digwydd yn y brifysgol?
Yn y brifysgol, bydd y darpar athrawon yn CWRDD â chynnwys damcaniaethol y modiwl ECAD4007 - Astudiaethau Craidd Cylch 1: Y Dysgwr: pwy ydw i'n ei addysgu? Nod cyffredinol y modiwl yw darparu amrywiaeth o brofiadau i ddarpar athrawon a fydd yn caniatáu iddynt ymgysylltu â gwybodaeth a dealltwriaeth o ddatblygiad plant a'r ffactorau allanol sy'n dylanwadu ar les a datblygiad.

Trwy gydol y modiwl mae darpar athrawon yn darganfod y cefndir, y meddwl damcaniaethol a'r ymchwil sy'n sail i ddatblygiad, lles a dysgu plant rhwng 0 a 19 oed a sut mae'r rhain yn gysylltiedig ag addysgu a dysgu, ond hefyd yn nodi ac yn adfyfyrio ar gyfrifoldebau proffesiynol a chyfreithiol gweithio gyda phlant.
Mae'r modiwl hefyd yn nodi dulliau effeithiol ar gyfer diwallu anghenion amrywiol pob dysgwr a sut mae hyn i gyd yn gysylltiedig â rôl yr athro proffesiynol. 

Sawl diwrnod PROFI pontio sydd wedi'u cysylltu â'r modiwl ECAD4007 - Astudiaethau Craidd Cylch 1: Y Dysgwr: pwy ydw i'n ei addysgu?

Mae pedwar diwrnod PROFI mewn ysgolion yn gysylltiedig â'r modiwl, mae gan bob diwrnod PROFI ffocws penodol ar UN agwedd ar ddatblygiad plant:

	Diwrnod PROFI  1 
	11/11/19
	Ffocws emosiynol

	Diwrnod PROFI  2
	18/11/19
	Ffocws gwybyddol

	Diwrnod PROFI  3
	25/11/19
	Ffocws cymdeithasol

	Diwrnod PROFI  4
	2/12/19
	Ffocws corfforol


Ble mae'r dyddiau RHANNU yn digwydd?
Mae darpar athrawon yn dychwelyd i'r brifysgol i ymgysylltu â meddwl beirniadol ac adfyfyrio ar y cyd mewn perthynas â’r sesiynau PROFI . Yma gwneir cysylltiadau agos â chynnwys y sesiynau CWRDD dan adain y brifysgol a nodir casgliadau a chamau gweithredu.

Sut mae'r gweithgaredd pontio yn cefnogi  asesiad  y modiwl?

Erbyn diwedd y modiwl, bydd darpar athrawon yn cymryd rhan mewn asesiad lle byddant yn nodi sut y gellid cwrdd ag agweddau penodol ar ddatblygiad cyfannol plentyn. Gyda hyn mewn golwg, bydd pob diwrnod PROFI â ffocws yn darparu cyfleoedd i ddarpar athrawon arsylwi, archwilio a darganfod y strategaethau, polisïau a dulliau ymarferol a ddefnyddir gan ysgolion i gynorthwyo'r datblygiad hwn.

Tabl Crynhoi

	Pontio Bl. 1  Y Dysgwr: pwy ydw i'n ei addysgu?

	Cohort
	Cwrdd
	Profi
	Rhannu
	Ffocws y PROFI

	BA1
	8/11/19
Prifysgol
	11/11/19
Ysgol  Arweiniol
	15/11/19
Prifysgol
	Datblygiad emosiynol dysgwyr
WEDI’I GYFLAWNI

	BA1
	15/11/19

Prifysgol
	18/11/19

Ysgol  Arweiniol
	21/11/19

Prifysgol
	Datblygiad gwybyddol dysgwyr
WEDI’I GYFLAWNI

	BA1
	22/11/19

Prifysgol
	25/11/19

Ysgol  Lleoliad
	29/11/19

Prifysgol
	Datblygiad cymdeithasol dysgwyr
WEDI’I GYFLAWNI

	BA1
	29/11/19

Prifysgol
	2/12/19

Ysgol Lleoliad
	6/12/19

Prifysgol
	Datblygiad corfforol dysgwyr


MAE’R CYFARWYDDYD CANLYNOL YN CEFNOGI GWEITHGAREDD PROFI  Â ‘FFOCWS CORFFOROL’  (2/12/19).
Mae'n bwysig nodi bod y gweithgaredd pontio hwn yn canolbwyntio ar y Cyfnod Sylfaen
Beth fydd y darpar athrawon yn CWRDD yn y brifysgol cyn y diwrnod PROFI?

Bydd y darpar athrawon yn CWRDD y cynnwys damcaniaethol canlynol cyn cymryd rhan yn y diwrnod PROFI:
• Symud o ansawdd sy’n allweddol i ddatblygiad corfforol plant.
• Datblygu geirfa symud eang - Cysyniadau symud sylfaenol, datblygu sgiliau sylfaenol.

• Cysylltiadau â Llythrennedd Corfforol.

• Arwyddocâd disgwyliad uchel mewn datblygiad echddygol bras, gweithgareddau corfforol ar draws meysydd dysgu a chyfleoedd dyddiol i ddatblygu’n gorfforol
Beth yw pwrpas y gweithgaredd pontio ‘FFOCWS CORFFOROL’?
Erbyn diwedd y diwrnod PROFI ar ‘Ffocws Corfforol’, dylai fod gan y darpar athrawon ddealltwriaeth o rai o’r strategaethau, polisïau a dulliau y mae ysgolion yn eu defnyddio i sicrhau datblygiad corfforol eu dysgwyr, yn enwedig o fewn y Cyfnod Sylfaen.

Enghraifft o BROFI wrth ARSYLWI DOSBARTH 
Mae'r cynllun yn seiliedig ar ddiwrnod cyfan o ARSYLWI DOSBARTH - mae'r amserau a'r cynnwys yn hyblyg ac awgrymiadau’n unig a nodir isod:-
	Amser
	Gweithgaredd
	Staff
	Nodiadau/Awgrymiadau

	8.30yb
	Cyrraedd, cofrestru, 
	Staff Ysgol
	

	9.00ayb
	Amlinellu pwrpas, nodau a chanlyniadau Diwrnod PROFI, Pontio 4,  Blwyddyn 1
	Staff Ysgol 
	· Erbyn diwedd y dydd dylid sicrhau fod darpar athrawon â dealltwriaeth o rai o'r strategaethau, polisïau a dulliau y mae'r ysgol yn eu defnyddio i sicrhau datblygiad corfforol eu dysgwyr.

· Ailadrodd pwysigrwydd ceisio gwneud cysylltiadau â'r CWRDD (a ymgymerwyd yn y brifysgol) a'r hyn sy'n cael ei arsylwi / drafod yn ystod y PROFI.

· Disgwylir i ddarpar athrawon gwblhau'r ‘Cofnod Tystiolaeth Ymholiad’ a fydd yn cyfrannu at eu dealltwriaeth o ddatblygiad corfforol.
· Atgoffa’r darpar athrawon o'r disgwyliadau sy'n ofynnol ar gyfer yr holl weithgareddau pontio gyda ffocws ar ddiogelu, rhyngweithio proffesiynol gyda'r staff a'r plant a dull anfeirniadol.


	9.15yb
	Arsylwad(au) ystafell ddosbarth Cyfnod Sylfaen
	Athro Dosbarth
	· Os yn bosibl, darpar athrawon i arsylwi ystafelloedd dosbarth Meithrin a Derbyn.

· Yn ystod yr amser hwn darpar athrawon i gwblhau agweddau o’r ddogfen ‘Cofnod Tystiolaeth Ymholiad’ a ddarparwyd gan y brifysgol yn y sesiwn CWRDD (29/11/19.)

	10.30yb
	Egwyl
	
	

	10.45yb
	Arsylwi sesiwn datblygiad corfforol dosbarth cyfan
	Athro Dosbarth
	· OS YW’N BOSIBL / ADDAS darpar athrawon i gymryd rôl digyfrannog  wrth arsylwi sesiwn Addysg Gorfforol / gemau / dawns neu gymnasteg

· Darpar athrawon i lenwi'r tabl arsylwi (tudalen 4) o'r ‘Cofnod Tystiolaeth Ymholiad’  (STEER) a ddarperir yn y sesiwn CWRDD yn y brifysgol (29/11/19.)

	11.45yp
	Cinio
	
	

	12.30yp
	Arsylwad(au) iard chwarae adeg egwyl cinio
	
	· Arsylwi perthnasoedd rhwng unigolion a grwpiau o ddisgyblion yn ystod chwarae rhydd. Cwblhau agweddau cysylltiedig yn y ‘Cofnod Tystiolaeth Ymholiad.’

	1.00yp
	Arsylwad(au) Dosbarth Cyfnod Sylfaen

	Athro Dosbarth
	· Os yn bosibl, darpar athrawon i arsylwi ystafelloedd dosbarth Blwyddyn 1 a Blwyddyn 2.
· Darpar athrawon i gwblhau'r ‘Cofnod Tystiolaeth Ymholiad’ a ddarperir yn y sesiwn CWRDD gan y brifysgol (29/11/19.)

	2.30yp- 3.00yp
	Sesiwn Gloi
	Staff Ysgol 
	· Trafodaeth dorfol  fyfyriol ar arsylwadau cadarnhaol a chydweithrediad cymheiriaid i gynorthwyo gyda chwblhau’r ‘Cofnod Tystiolaeth Ymholiad’ ar gyfer y RHANNU yn y Brifysgol (6/12/19.)


Nodiadau / Sylwadau 
Canllaw Pontio PROFI 4 


Blwyddyn 1 








Datblygiad Corfforol


‘Golwg ar Gorfforol’


Canllaw Darpar Athro / Staff  





     Cwrdd -29 ain Tachwedd (Prifysgol)


Profi – 2il  Tachwedd (Ysgol Lleoliad)


Rhannu – 6ed Tachwedd (Prifysgol)

